prajā́patireṣò 'gniḥ sárvamu bráhma prajā́patistáddhaitadbráhmaṇa útsanne yatsíkatā átha yadánutsannamidaṃ tádyo 'yámagníścīyáte tadyatsíkatā nivápati yádeva tadbráhmaṇa útsannaṃ tádasminnetatprátidadhāti tā ásaṃkhyātā áparimitā nívapati ko hi tadvéda yā́vattadbráhmaṇa útsannaṃ sá ha vā́ etaṃ sárvaṃ kr̥tsnám prajā́patiṃ sáṃskaroti yá eváṃ vidvāntsíkatā nivápati